b'\n_START_ARTICLE_\nOTK:n tulitikkutehdas\n_START_PARAGRAPH_\nOTK:n tulitikkutehdas toimi 1926\xe2\x80\x931975 Tampereella S\xc3\xa4rk\xc3\xa4nniemen kaupunginosassa. Osuustukkukauppa OTK:n omistama tulitikkutehdas rakennettiin vuosina 1925\xe2\x80\x931926. N\xc3\xa4sij\xc3\xa4rven rannalla sijainneessa tehtaassa ty\xc3\xb6skenteli 1930-luvulla 70\xe2\x80\x9380 ty\xc3\xb6ntekij\xc3\xa4\xc3\xa4. Tulitikkujen valmistukseen k\xc3\xa4ytetyt haapatukit tuotiin uittamalla tehtaan varastoalueelle. Tehdas oli OTK:n omistuksessa vuoteen 1969 saakka, jolloin tehtaan omistajaksi tuli Keskon, OTK:n ja SOK:n yhteisesti omistama Finn-Match Oy. Tulitikkutehtaan toiminta p\xc3\xa4\xc3\xa4ttyi S\xc3\xa4rk\xc3\xa4nniemess\xc3\xa4 vuonna 1975, kun tulitikkujen valmistus siirrettiin Jyv\xc3\xa4skyl\xc3\xa4n maalaiskunnan Vaajakoskelle._NEWLINE_Tulitikkutehtaan tehdasrakennus siirtyi vuonna 1975 autokauppias Pekka M\xc3\xa4kisen omistamalle Autotalo Pekka M\xc3\xa4kiselle. Tehtaan tontin omistaa Tampereen kaupunki, mutta Pekka M\xc3\xa4kiselle oli tonttiin vuokrasopimus vuoteen 2025 saakka._NEWLINE_Entisest\xc3\xa4 tulitikkutehtaan kiinteist\xc3\xb6st\xc3\xa4 tuli Autotalo Pekka M\xc3\xa4kisen viimeinen toimipiste, jonne siirrettiin vaihtoautoja ja muuta kalustoa toisista toimipisteist\xc3\xa4 sit\xc3\xa4 mukaa, kun toiminta niiss\xc3\xa4 p\xc3\xa4\xc3\xa4ttyi. Viel\xc3\xa4 1980-luvun alussa M\xc3\xa4kisell\xc3\xa4 oli satoja kuorma-autoja varastoituna Hatanp\xc3\xa4\xc3\xa4nvaltatie 17:ss\xc3\xa4 ja 21:ss\xc3\xa4 olleille tonteille. Siin\xc3\xa4 vaiheessa kun M\xc3\xa4kisen liikkeen toiminta siirtyi kokonaan Santalahden kiinteist\xc3\xb6\xc3\xb6n, oli kuorma-autoja j\xc3\xa4ljell\xc3\xa4 viel\xc3\xa4 200\xe2\x80\x93400 kappaletta, ja yrityksen palveluksessa oli kolme henkil\xc3\xb6\xc3\xa4. Viimeisin\xc3\xa4 vuosina M\xc3\xa4kinen hoiti yrityst\xc3\xa4\xc3\xa4n yksin. M\xc3\xa4kisen kuoleman j\xc3\xa4lkeen Santalahden kiinteist\xc3\xb6n alueella viel\xc3\xa4 j\xc3\xa4ljell\xc3\xa4 olleet autot on v\xc3\xa4hitellen joko myyty alan harrastajille tai viety romutettavaksi. Tehdasrakennus on edelleen j\xc3\xa4ljell\xc3\xa4, mutta se on k\xc3\xa4rsinyt ilkivallasta.\n_START_SECTION_\nTehtaan uusi el\xc3\xa4m\xc3\xa4\n_START_PARAGRAPH_\nTehdas on ollut suosittu graffitimaalarien paikka, mutta se korjataan, ja siihen tulee p\xc3\xa4iv\xc3\xa4koti ja asuntoja. Korjausty\xc3\xb6 alkavat alkuvuodesta 2020 ja valmistuvat 2021 lopulla.'